Deg taggara n yixef-a, nessaweḍ ad d-nebder kra n tbadutin is-yettunefken i wungal sumata akk d wayen icudden ar tira tamugnawt akk d usenṭeḍ. Deg tazwara anadi neɣ yella-d ɣef tallit akk d umezruy n tira tamugnawt anda id d-nebder aṭas n wungalen i deg id-yella ṣṣenf-agi n tira. Seg tama n umezruy nwala d akken aṭas n yinaẓuren akk d yimeszeɣanen (les critiques) i yemgaraden ɣef tikti n tegmat ger leṣnaf n tẓuri. Llan wigad id-yenna-n leṣnaf n tẓuri ttidiren mebla amyekcem, yal ṣṣenf yettidir deg unnar-is. Ma d wiyaḍ nnan-d tella tegmatt ger-asen, yal ṣṣenf n tẓuri irrenu i wayeḍ.